## Zakon o ostvarivanju prava iz mirovinskog i invalidskog osiguranja pripadnika bivše JNA

### NN 96/1993 (25.10.1993.), Zakon o ostvarivanju prava iz mirovinskog i invalidskog osiguranja pripadnika bivše JNA

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o ostvarivanju prava iz mirovinskog i invalidskog osiguranja pripadnika bivše JNA

Proglašavam Zakon o ostvarivanju prava iz mirovinskog i invalidskog
osiguranja pripadnika bivše JNA, koji je donio Zastupnički dom Sabora Republike
Hrvatske na sjednici 6. listopada 1993. godine

Broj : PA4-99/1-93.

Zagreb, 18. listopada 1993.

Predsjednik Republike Hrvatske

**dr. Franjo Tuđman, v.r**

---

## ZAKON

### o ostvarivanju prava iz mirovinskog i invalidskog osiguranja pripadnika bivše JNA

Članak 1.

Ovim se Zakonom uređuju način i uvjeti preuzimanja ostvarenih prava
na mirovinu, doplatak za pomoć i njegu i novčanu naknadu za tjelesno oštećenje
pripadnika bivše JNA, ostvarenih prije 8. listopada 1991., te način i uvjeti
ostvarivanja ovih prava osoba kojima je na teritoriju Republike Hrvatske
prestalo svojstvo aktivne vojne osobe u bivšoj JNA do 31. prosinca 1991.

Članak 2.

Korisniku koji je pravo na mirovinu i druga novčana primanja (doplatak
za pomoć i njegu i novčana naknada za tjelesno oštećenje) ostvario u Zajednici
socijalnog osiguranja vojnih osiguranika prije 8. listopada 1991. i kojemu
je ta zajednica obustavila isplatu mirovine i drugih novčanih primanja,
odredit će se ta prava u visini utvrđenoj na način propisan u članku 3.
ovoga Zakona, ako ispunjava sljedeće uvjete :

- da ima prebivalište na teritoriju Republike Hrvatske,

- da je ostvario pravo na mirovinu u Zajednici socijalnog osiguranja
vojnih osiguranika prije 8. listopada 1991.,

- da je Zajednica socijalnog osiguranja vojnih osiguranika obustavila
isplatu mirovine i drugih novčanih primanja,

- da protiv njega nije nadležno tijelo državne vlasti pokrenulo postupak
zbog poduzimanja ili pripremanja kažnjivih djela ili propuštene činidbe
propisane u Glavi XIV., XV. i XVIII. Osnovnog krivičnog zakona Republike
Hrvatske ("Narodne novine", br. 31/93. - pročišćeni tekst i 35/93.),
Glavi XIX. Krivičnog zakona Republike Hrvatske ("Narodne novine",
br. 32/93, - pro;išćeni tekst i 38/93.) i Zakona o kaznenim djelima podrivačke
i terorističke djlatnosti protiv državnog suvereniteta i teritorijalne
cjelovitosti Republike Hrvatske ("Narodne novine". br. 74/92.).

Članak 3.

Mirovina iz članka 2. ovoga Zakona određuje se u visini 63,22% od pripadajuće
svote mirovine u mjesecu prosincu 1991.

Mirovina određena na način propisan u stavku 1. ovoga članka ne može
biti manja od grani;ne svote najnižega mirovinskog primanja radi određivanja
zaštitnog dodatka niti rnože iznositi više od svote najviše starosne mirovine
određene prema Zakonu o mirovinskom i invalidskom osiguranju ("Narodne,
novine", br. 26/83., 5/86., 42/87., 34/89., 57/89., 40/90., 9/91.
i 26/93. - u daljnjem tekstu: Zakon) i općem aktu Republičkog fonda mirovinskog
i invalidskog osiguranja radnika Hrvatske (u daljnjem tekstu: Republički
fond radnika).

Druga novčana primanja (doplatak za pomoć i njegu i novčana naknada
za tjelesno oštećenje) odredit će se u svoti koja bi pripadala za mjesec
prosinac 1991., ali najviše u svoti koja bi pripadala korisnicima tih prava
u Republičkom fondu radnika.

Članak 4.

Osoba kojoj je na teritoriju Republike Hrvatske prestalo svojstvo aktivne
vojne osobe u bivšoj JNA do 31. prosinca 1991., a do toga dana nije ostvarila
prava iz mirovinskog i invalidskog osiguranja, može ta prava ostvariti
ako ispunjava uvjete za stjecanje prava iz mirovinskog i invalidskog osiguranja
prema odredbama Zakona o mirovinskom i invalidskom osiguranju vojnih osiguranika
("Narodne novine", br. 53/91., 73/91., 18/92. i 71/92.) i uz
uvjete:

- da ima prebivalište na teritoriju Republike Hrvatske,

- da se stavila na raspolaganje oružanim snagama Republike Hrvatske
do 31. prosinea 1991.,

- da protiv nje nadležno tijelo državne vlasti nije pokrenulo postupak
zbog poduzimanja ili pripremanja kažnjivih djela ili propuštene činidbe
propisane u Glavi XIV., XV. i XVIII. Osnovnog krivičnog zakona Republike
Hrvatske ("Narodne novine", br. 31/93. - pročišćeni tekst i 35/93),
Glavi XIX. Krivičnog zakona Republike Hrvatske ("Narodne novine",
br. 32/93. - pročišćeni tekst i 38/93,) i Zakona o kaznenim djelima podriva;ke
i teroristi;ke djelatnosti protiv državnog suvereniteta i teritorijalne
cjelovitosti Republike Hrvatske ("Narodne novine". br. 74/92.).

Članak 5.

Mirovina priznata u smislu članka 4. ovoga Zakona određuje se u visini
63.22o/o od svote mirovine koja bi pripadala za mjesec prosinac 1991.

Članak 6.

Mirovina iz članka 4. ovoga Zakona, a određena u svoti prema članku
5. ovoga Zakona, ne može biti manja od granićne svote najnižeg mirovinskog
primanja radi određivanja zaštitnog dodatka uz mirovinu niti može iznositi
više od svote najviše starosne mirovine određene prema Zakonu i općem aktu
Republi;kog fonda radnika.

Osobi iz članka 4. ovoga Zakona koja nema dokaze prema kojima se može
utvrditi mirovina u smislu stavka 1. ovoga članka, odredit će se mirovina
u svoti utvrđenoj kao granićna svota najnižega mirovinskog primanja za
određivanje zaštitnog dodatka po odredbama Zakona i općeg akta Republičkog
fonda radnika.

Druga novčana primanja odredit će se u svoti koja bi pripadala za mjesec
prosinac 1991., ali najviše u svoti koja bi pripadala korisnicima tih prava
u Republičkom fondu radnika.

Članak 7.

Usklađivanje mirovina i drugih novčanih primanja obavljat će se u skladu
s odredbama Zakona i općeg akta Republi;kog fonda radnika.

Članak 8.

Korisnicima mirovine i drugih novčanih primanja koji su ta prava ostvarili
po propisima koji su važili do dana početka primjene ovoga Zakona, osiguravaju
se ta prava i nakon toga dana.

Članak 9.

Poslove provedbe ovoga Zakona obavljat će Republički fond radnika.

Članak 10.

Sredstva za provedbu ovoga Zakona osiguravaju se iz Državnog prora;una
Republike Hrvatske na temelju mjesećnog obračuna.

Članak 11.

Stupanjem na snagu ovoga zakona prestaju važiti:

1. U Zakonu o preuzimanju saveznog zakona iz oblasti mirovinskog i invalidskog
osiguranja vojnih osiguranika koji se u Republici Hrvatskoj primjenjuje
kao republički zakon ("Narodne novine", br. 53/91., 73/91.,18/92.
i 71/92.)- odredbe članka 3b., 3c. i 3e.,

2. Uredba o ostvarivanju prava iz mirovinskog i invalidskog osiguranja
osoba kojima je prestalo svojstvo aktivne vojne osobe u bivšoj JNA do 31.
prosinca 1991. ("Narodne novine", br. 46/82. 71/92.),

3. Odluka o provedbi Zakona o preuzimanju saveznog zakona iz oblasti
mirovinskog i invalidskog osiguranja vojnih osiguranika koji se u Republici
Hrvatskoj primjenjuje kao republički zakon ("Narodne novine",
br. 15/92.).

Članak 12.

Ovaj Zakon stupa na snagu osmoga dana od dana objave u "Narodnim
novinama".

Klasa: 140-01/93-01/03

Zagreb, 6. listopada 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 96/1993-1885